Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 189/14/6610	Veľký Krtíš, 24.7.2015
EEČ : 2-50-38-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Veľký Krtíš zo dňa 21.5.2014, spisová značka Pv 189/14/6610, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v trestnej veci pre prečin ublíženia na zdraví podľa § 157 ods. 1, 2, písm. a  Tr. zák., ktorého sa mal dopustiť obvinený na tom skutkovom základe, že 
- 26.01.2014 o 10.50 h v obci XXXXX na miestnej komunikácii pri rodinnom dome č. XXXXX ako vodič nákladného motorového vozidla zn. XXXXX počas vykonávania posýpacích prác neprispôsobil rýchlosť vozidla stavu a povahe vozovky, ako aj poveternostným podmienkam, v dôsledku čoho dostal šmyk a narazil odhŕňacou radlicou do pravej prednej časti oproti idúceho osobného motorového vozidla zn. XXXXX, pri zrážke utrpela spolujazdkyňa v osobnom motorovom vozidle XXXXX XXXXX, nar. XXXXX zranenie - zlomeninu pravej ruky v subkapitálnej oblasti s dobou liečenia a PN do 10.03.2014, obvinený svojím konaním porušil ustanovenie § 3 ods. 2, písm. a, § 16 zák. č. 8/2009 Z. z. o cestnej premávke v znení zmien a doplnkov. 

Uznesením prokurátora Okresnej prokuratúry Veľký Krtíš zo dňa 21.5.2014, spisová značka Pv 189/14/6610, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Mojim uznesením zo dňa 21.05.2014, ktoré nadobudlo právoplatnosť 29.05.2014 bolo podmienečne zastavené trestné stíhanie podľa § 216 ods. 1 Tr. por. obvineného XXXXX, skúšobná doba bola určená na 12 mesiacov. Skúšobná doba začala plynúť od dňa 29.05.2014 a trvala do 29.05.2015. Po jej uplynutí boli na obvineného XXXXX vyžiadané správy pokiaľ ide o správanie sa obvineného v priebehu skúšobnej doby za účelom zistenia, či viedol v jej priebehu riadny život. Zo správy Obecného úradu XXXXX zo dňa 15.06.2015 možno zistiť, že v priebehu skúšobnej doby neboli v priestupkovom konaní s obvineným prejednávané žiadne priestupky. Podľa odpisu registra trestov zo dňa 15.07.2015 obvinený nemá v registri trestov ďalší záznam. Zo správy Okresného riaditeľstva Policajného zboru vo XXXXX zo dňa 22.07.2015 vyplýva, že obv. XXXXX v priebehu skúšobnej doby nespáchal žiadny trestný čin ani priestupok. V evidencii priestupkov od 29.05.2014 do 29.05.2015 nemá žiadny záznam. Obvinený XXXXX bol lustrovaný aj v systéme XXXXX, kde bolo zistené, že uvedená osoba v súčasnosti nie je trestne stíhaná. Lustráciou v evidencii priestupkov bolo zistené že v skúšobnej dobe sa nedopustil priestupku. 

          Na základe uvedených správ mám za preukázané, že obvinený XXXXX viedol v skúšobnej dobe podmienečne zastaveného trestného stíhania riadny život, ktorým preukázal snahu po náprave a prispôsobenie sa normám a pravidlám spoločenského života.  

          Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

          Vzhľadom k uvedenému som preto rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Geško
prokurátor